A BIZOTTSÁG HATÁROZATA
(2006. november 6.)
az emberi fogyasztásra szánt egyes állati eredetű termékek előállítására és forgalomba hozatalára vonatkozó közegészségügyi szabályok és az élelmiszer-higiéniára vonatkozó egyes végrehajtási intézkedések hatályon kívül helyezéséről
(az értesítés a C(2006) 5175. számú dokumentummal történt)
(EGT vonatkozású szöveg)
(2006/765/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és annak 9. cikkére,
tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (2) és annak 16. cikkére,
mivel:
(1)
Az állati eredetű termékek előállítására és forgalomba hozatalára vonatkozó közegészségügyi és állat-egészségügyi szabályokat az alábbi rendeletek határozzák meg: az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (3), a 853/2004/EK rendelet, valamint a 854/2004/EK rendelet.
(2)
A 2004/41/EK európai parlamenti és tanácsi irányelv (4) hatályon kívül helyezett az emberi fogyasztásra szánt egyes állati eredetű termékek előállítására és forgalomba hozatalára vonatkozó élelmiszer-higiéniai és állat-egészségügyi feltételekről szóló irányelveket, valamint pontosította, hogy az ezen szövegekre vonatkozó végrehajtási intézkedések szükség szerint mindaddig hatályban maradnak, amíg nem helyettesítik azokat. A jogbiztonság érdekében hivatalosan is hatályon kívül kell helyezni azokat a végrehajtási intézkedéseket, melyek helyébe az alábbi jogszabályok léptek:
-
a Bizottság 2073/2005/EK rendelete (2005. november 15.) az élelmiszerek mikrobiológiai kritériumairól (5),
-
a Bizottság 2074/2005/EK rendelete (2005. december 5.) a 853/2004/EK európai parlamenti és tanácsi rendelet szerinti bizonyos termékekre és a 854/2004/EK és a 882/2004/EK európai parlamenti és tanácsi rendelet szerinti hatósági ellenőrzések megszervezésére vonatkozó végrehajtási intézkedések megállapításáról, a 852/2004/EK európai parlamenti és tanácsi rendelettől való eltérésről, valamint a 853/2004/EK és 854/2004/EK rendelet módosításáról (6),
-
a Bizottság 2075/2005/EK rendelete (2005. december 5.) a húsban előforduló trichinella hatósági vizsgálatára vonatkozó különös szabályok megállapításáról (7).
(3)
A fentebb említett rendeletek 2006. január 11-én léptek hatályba.
(4)
Az egyes tojásfajták forgalomba hozatalára vonatkozó részletes közegészségügyi feltételek megállapításáról szóló, 1994. június 20-i 94/371/EK tanácsi határozatot (8) a Tanács az Állat-egészségügyi Bizottság kedvezőtlen véleményét követően fogadta el. A Bizottság azonban megőrzi a ráruházott végrehajtási hatásköröket.
(5)
Az e határozatban előírt intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az alábbi irányelvek és határozatok 2006. január 11-től hatályukat vesztik:
1.
A Bizottság 83/201/EGK irányelve (1983. április 12.) az egyéb élelmiszert és csak csekély mennyiségű húst vagy húsipari terméket tartalmazó termékek tekintetében a 77/99/EGK tanácsi irányelv rendelkezései alóli kivételek megállapításáról (9).
2.
A Bizottság 84/371/EGK határozata (1984. július 3.) a 64/433/EGK irányelv 5. cikkének a) pontjában említett friss húsra vonatkozó különleges jelölés jellemzőinek megállapításáról (10).
3.
A Bizottság 87/260/EGK határozata (1987. április 28.) Hollandia számára eltérés engedélyezéséről és a friss hús darabolásával kapcsolatban betartandó egyenértékű egészségügyi feltételek rögzítéséről (11).
4.
A Bizottság 87/266/EGK határozata (1987. május 8.) a munkavállalók orvosi ellenőrzésének Hollandia által benyújtott rendszere által biztosított garanciák egyenértékűségének elismeréséről (12).
5.
A Bizottság 87/562/EGK határozata (1987. november 24.) a Német Szövetségi Köztársaság számára eltérés engedélyezéséről és a friss hús darabolásával kapcsolatban betartandó egyenértékű egészségügyi feltételek rögzítéséről (13).
6.
A Bizottság 88/235/EGK határozata (1988. március 7.) Hollandia számára eltérés engedélyezéséről és a friss hús darabolásával kapcsolatban betartandó egyenértékű egészségügyi feltételek rögzítéséről (14).
7.
A Bizottság 88/363/EGK határozata (1988. június 13.) az Egyesült Királyság számára eltérés engedélyezéséről és a friss hús darabolásával kapcsolatban betartandó egyenértékű egészségügyi feltételek rögzítéséről (15).
8.
A Bizottság 90/30/EGK határozata (1990. január 10.) Spanyolország számára eltérés engedélyezéséről és a friss hús darabolásával kapcsolatban betartandó egyenértékű egészségügyi feltételek rögzítéséről (16).
9.
A Bizottság 90/31/EGK határozata (1990. január 10.) Franciaország számára eltérés engedélyezéséről és a friss hús darabolásával kapcsolatban betartandó egyenértékű egészségügyi feltételek rögzítéséről (17).
10.
A Bizottság 90/469/EGK határozata (1990. szeptember 5.) Olaszország számára eltérés engedélyezéséről és a friss hús darabolásával kapcsolatban betartandó egyenértékű egészségügyi feltételek rögzítéséről (18).
11.
A Bizottság 90/514/EGK határozata (1990. szeptember 25.) a munkavállalók orvosi ellenőrzésének Dánia által benyújtott rendszere által biztosított garanciák egyenértékűségének elismeréséről (19).
12.
A Bizottság 92/92/EGK határozata (1992. január 9.) az élő kéthéjú kagylók feladó- és tisztítóközpontjai felszereltségére és szerkezetére vonatkozó követelmények megállapításáról, mely eltérés tárgyát képezheti (20).
13.
A Bizottság határozata (1993. január 19.) a halászati termékekben az élősködők kimutatása céljából végzett, szemrevételezéssel történő vizsgálat részletes szabályainak megállapításáról (21).
14.
A Bizottság 94/14/EK határozata (1993. december 21.) a friss hús előállítására és forgalmazására vonatkozó különleges közösségi egészségügyi szabályoktól való ideiglenes és korlátozott eltérésre jogosult közösségi létesítmények jegyzékének felállításáról (22).
15.
A Bizottság 94/92/EK határozata (1994. február 14.) a tengeri biotoxinokkal foglalkozó közösségi referencialaboratórium működéséhez nyújtott közösségi pénzügyi hozzájárulásról (Laboratorio del Ministero de Sanidad y Consumo, Vigo, Spain) (23).
16.
A Bizottság 94/356/EK határozata (1994. május 20.) a 91/493/EGK tanácsi irányelv halászati termékekre vonatkozó egészségügyi önellenőrzés tekintetében történő alkalmazása részletes szabályainak megállapításáról (24).
17.
A Tanács 94/371/EK határozata (1994. június 20.) az egyes tojásfajták forgalomba hozatalára vonatkozó részletes közegészségügyi feltételek megállapításáról (25).
18.
A Bizottság 94/383/EK határozata (1994. június 3.) az ipari struktúra vagy megfelelő ipari termelői kapacitás nélkül húsipari terméket gyártó létesítményekre alkalmazandó szempontok megállapításáról (26).
19.
A Bizottság 94/387/EK határozata (1994. december 16.) a 77/99/EGK tanácsi irányelvben említett átcsomagoló központok engedélyezésére vonatkozó különleges feltételek, valamint az onnan származó termékek jelölésére vonatkozó szabályok megállapításáról (27).
20.
A Bizottság 95/149/EK határozata (1995. március 8.) a halászati termékek egyes kategóriáira vonatkozó összes illékony nitrogénbázis (TVB-N) határértékének rögzítéséről és az alkalmazandó vizsgálati módszerek meghatározásáról (28).
21.
A Bizottság 95/165/EK határozata (1995. május 4.) a tejalapú termékeket előállító egyes létesítményeknek biztosított eltérésekre vonatkozó egységes szempontok megállapításáról (29).
22.
A Bizottság 96/536/EK határozata (1996. július 29.) a 92/46/EGK irányelv 8. cikkének (2) bekezdése értelmében nyert felhatalmazás alapján a tagállamok által nyújtható egyedi vagy általános eltérésekkel érintett tejalapú termékek jegyzékének létrehozásáról, valamint az ilyen termékek előállítására vonatkozó eltérések jellegének megállapításáról (30).
23.
A Bizottság 96/568/EK határozata (1996. november 13.) a nagykereskedelmi piacokon található létesítmények jóváhagyására vonatkozó különleges feltételek meghatározásáról (31).
24.
A Bizottság 98/470/EK határozata (1998. július 9.) a 89/662/EGK tanácsi irányelvnek az állat-egészségügyi ellenőrzésekre vonatkozó információk tekintetében történő végrehajtásáról (32).
25.
A Bizottság 2001/471/EK határozata (2001. június 8.) az üzemeltető által az általános higiénia tekintetében végzett rendszeres ellenőrzés szabályainak a friss hús előállítására és forgalmazására vonatkozó egészségügyi feltételekről szóló 64/443/EGK, valamint a friss baromfihús kereskedelmét érintő egészségügyi problémákról szóló 71/118/EGK irányelvvel összhangban történő megállapításáról (33).
26.
A Bizottság 2002/225/EK határozata (2002. március 15.) a 91/492/EGK tanácsi irányelvnek a kéthéjú kagylókban, tüskésbőrűekben, zsákállatokban és tengeri puhatestűekben található egyes tengeri biotoxinok maximális szintje és az elemzési módszerek tekintetében történő végrehajtására vonatkozó részletes szabályok megállapításáról (34).
27.
A Bizottság 2002/477/EK határozata (2002. június 20.) a harmadik országokból behozott friss húsra és friss baromfihúsra vonatkozó közegészségügyi követelmények megállapításáról, valamint a 94/984/EK határozat módosításáról (35).
28.
A Bizottság 2003/380/EK határozata (2003. május 22.) a 64/433/EGK határozattól való eltérés Svédország részére történő engedélyezéséről és a friss hús darabolása tekintetében az egyenértékű egészségügyi feltételek rögzítéséről (36).
29.
A Bizottság 2003/774/EK határozata (2003. október 30.) a kórokozó mikroorganizmusok kéthéjú kagylókban és tengeri haslábúakban történő kifejlődésének megakadályozására irányuló egyes kezelések jóváhagyásáról (37).
2. cikk
Ennek a határozatnak a tagállamok a címzettjei.
Kelt Brüsszelben, 2006. november 6-án.